# விக்கிப்பீடியா:ஒத்தாசை பக்கம்/தொகுப்பு 13

## என் கண்டுபிடிப்பை விக்கிபீடியாவில் நான் எப்படி பதிவு செய்வது..?

அய்யா வணக்கம்,
கடந்த 10 நாட்களுக்கு முன் என் ஊர் ஆறகளூரில் வணிக குழு கல்வெட்டை ஒன்று கண்டுபிடித்தேன்..மேலும் அக்கல்வெட்டை பூமியிலிருந்து தோண்டி மேலும் ஆய்வு செய்தபோது 12 ஆம் நூற்றாண்டில் அந்த இடத்தில் ஒரு சமணகோயில் ஜிநாலயம் இருந்ததற்கான கல்வெட்டு ஒன்றை கண்டுபிடித்தேன்..அந்த தகவல்கள் தினமணி,தினகரன் நாளிதழ்களில் செய்தியாக வெளிவந்தது.அந்த செய்தியை என் வலைப்பக்கத்திலும் பதிவு செய்தேன்..அதே தகவல்களை விக்கி பீடியாவிலும் பதிவு செய்தேன்...தகவலுக்கு ஆதாரமாக..தினமணியில் செய்தி வந்ததின் இணைப்பு மற்றும் என் வலைப்பூவின் தொடுப்பையும் கொடுத்தேன்...ஆனால் காப்பி பேஸ்ட் மற்றும் காப்புரிமை என சொல்லி நீக்கப்பட்டுள்ளது..
கேள்வி 1. விக்கிபீடியாவில் என் கண்டுபிடிப்பை எழுத இங்கு முழுமையாக புதிதாக செய்தியை தட்டச்சு செய்ய வேண்டுமா..?
2. என் பிளாக்கில் நான் எழுதியதை இங்கு காப்பி செய்ய கூடாதா..?
3 .ஆதாரத்துக்கு பத்திரிக்கை செய்தியின் லிங்,வலைப்பூவின் லிங்கை கொடுக்கலாமா..?
4.புகைப்படங்களை இதில் எப்படி பதிவு செய்வது..?எத்தனை புகைப்படங்கள் பதிவு செய்யலாம்..?
5. ஆறகளூர் பற்றி ஆய்வு செய்து நிறைய தகவல்கள் வைத்துள்ளேன்..எவ்வளவு தகவல்கள் பதிவு செய்யலாம் என்பதற்கு வரையரை உள்ளதா..?
6. நான் விக்கிபீடியாவுக்கு புதியவன்..தகுந்த ஆலோசனைகள் வழங்க வேண்டுகிறேன்
நன்றி
அன்புடன்
ஆறகளூர் பொன்.வெங்கடேசன்
:வணக்கம் பொன்.வெங்கடேசன் ! உங்களைப் போன்றவர்களின் பங்களிப்பை வெகுவாக வரவேற்கிறோம். இருப்பினும் விக்கிப்பீடியா சில கொள்கைகளுக்கேற்ப செயல்படுகின்றது. இவற்றை நீங்கள் உள்வாங்கிப் பங்களித்தால் இத்தகைய ஏமாற்றங்கள் நிகழாது. இதற்கு உதவியாக தமிழ் மற்றும் ஆங்கில விக்கிப்பீடியாவில் பல உதவிப் பக்கங்கள் எழுதப்பட்டுள்ளன.
1. முதலாவதாக இது அறிமுகமில்லாத மக்களால் தொகுக்கப்படும் (crowd sourced) கலைக்களஞ்சியம். இங்கு பதிப்பாசிரியர் என்று யாரும் கிடையாது. இதனால் இங்கு முதன்முதலில் கண்டறிந்த (Original Research) ஆய்வுகளை பதிய முடியாது. உங்களைப் போன்ற பிற அறிஞர்களால் மீளாய்வு செய்யப்பட்ட (peer reviewed) இரண்டாம்நிலைத் தரவுகளைக் கொண்டே இங்கு உள்ளடக்கம் உருவாக்கப்படுகின்றது. ஆய்வு குறித்த ஐயங்களை நீக்கவே இத்தகைய கொள்கை உள்ளது.
1. பிளாகில் எழுதியதை காப்பி செய்யக்கூடாது... வலைப்பதிவுகள் உங்களுக்கு உரிமையானவை மட்டுமின்றி அவை வலையேற்றப்படும் வலைத்தளங்களுக்கும் உரிமை உள்ளது. விக்கிப்பீடியாவில் உள்ள அனைத்து உள்ளடக்கங்களும் கிரியேட்டிவ் காமன்சு என்ற உரிமையுடன் வெளியிடப்படுகின்றன. இதற்கு முரணாக அவை அமைகின்றன.
1. நீங்கள் எழுதும், இரண்டாம் நிலைதரவு கொண்ட கட்டுரைகளுக்கு பத்திரிகை/இணைய சான்றுகள் கொடுக்கலாம்.
1. புகைப்படங்கள் எவ்வாறு தரவேற்றுவது, கட்டுரைகளில் பயன்படுத்துவது குறித்து விக்கிப்பீடியா கட்டுரைகள் உள்ளன.
::விக்கிப்பீடியா:படிமம் பயிற்சி, விக்கிப்பீடியா:படிமக் கொள்கைகளும் வழிகாட்டல்களும், விக்கிப்பீடியா:படிமங்கள் தரவேற்றம், விக்கிப்பீடியா:படிமங்களை அடையாளப்படுத்தலும் வகைப்படுத்தலும்
1. நீங்கள் உங்கள் சொந்த ஆய்வுகளை (அவை நியாயமானவையாக இருந்தாலும்) எழுத முடியாது. சுட்டுதல்களுடன் கட்டுரைகள் எழுத எல்லைகள் எதுவுமில்லை.
1. விக்கிப்பீடியாவில் ஏற்கெனவே உள்ள கட்டுரைகளை கவனியுங்கள்..ஆலமரத்தடியிலும் பிற உரையாடல் பக்கங்களிலும் நிகழும் உரையாடல்களை உள்வாங்குங்கள். ஒவ்வொரு கட்டுரையிலும் வரலாற்றைக் காட்டவும் என்ற tab உள்ளது. இதில் இரு பதிப்புகளுகிடையே உள்ள வேறுபாடுகளைக் கவனியுங்கள். இதன்மூலம் கட்டுரையிலுள்ள பிழைகள் எவ்வாறு திருத்தப்படுகின்றன என்ற விவரம் தெரிய வரும்.
விக்கிப்பீடியா பயனர்கள் அனைவரும் உங்களுக்கு உதவத் தயாராக இருக்கின்றோம். உங்கள் ஐயங்களை குறிப்பிட்டுக் கேட்டால் மறுமொழி இடுவர். இங்கு பங்களிக்கும் அனைவரும் தன்னார்வலர்களே. அவ்வப்போது நடைபெறும் பயிற்சிப் பட்டறைகளும் உங்களுக்கு உதவும்.  
சொந்த ஆய்வுகளை எழுத முடியாது என்பதெல்லாம் இல்லை. அவை Published Source ஆக்கப்பட்ட பிறகு அதை மேற்கோளாக கொண்டு தாராளமாக எழுதலாம். ஆனால் ஒரு ஆய்வின் கருப்பொருள் பற்றி பல்வேறு ஆய்வாளர்களின் கருத்துகள் ஒரே கட்டுரையில் இடம்பெறுகிற மாதிரி உங்கள் எழுத்துக்கள் திருத்தப்படும் அவ்வளவே. உங்களை முகநூலில் நான் ஏற்கனவே அறிவேன் என்பதால் உங்களுக்கு உகந்த ஒரு கட்டுரையை காட்டுகிறேன். அது அகரமேறிய மெய் முறைமை.--தென்காசி சுப்பிரமணியன் (பேச்சு) 15:06, 31 ஆகத்து 2016 (UTC)